Diari Oficial de la Generalitat Valenciana


Sumari del DOGV 9496, del 23-12-2022 (2022/12157)

RESOLUCIÓ de 25 de novembre de 2022, de la Vicepresidència i Conselleria d'Igualtat i Polítiques Inclusives, de terminació i arxivament d'expedients de responsabilitat patrimonial en matèria de dependència per desaparició de l'objete del procediment.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12027


Data del document
:   25-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 25 de novembre de 2022, de la Vicepresidència i Conselleria d'Igualtat i Polítiques Inclusives, de terminació i arxivament d'expedients de responsabilitat patrimonial en matèria de dependència per desaparició de l'objete del procediment. [2022/12474]  
Vist que les sol·licituds de reclamació de responsabilitat patrimonial formulades per les persones interessades i/o hereus, que s'indique a continuació, en l'annex, van ser resoltes per la Direcció General de Persones Majors, actualment Direcció General d'Atenció Primària i Autonomia Personal, mitjançant l'institut jurídic de la revocació d'actes i restitució de drets, en relació amb aquells expedients en els quals les prestacions econòmiques en matèria de dependència es van minorar o van concedir per un import calculat mitjançant l'aplicació dels articles 17.7, 19, 20 i la disposició addicional primera de l'Ordre 21/2012, de 25 d'octubre, anul·lats en via contenciosa administrativa, mitjançant sentències dictades pel Tribunal Superior de Justícia de la Comunitat Valenciana 237/2016, de 15 de març, i 248/2016, de 18 de març.  
  
Considerant que les esmentades resolucions de revocació d'actes impossibiliten la continuació material del procediment de responsabilitat patrimonial per desaparició de l'objecte que va motivar les sol·licituds, i que aquesta causa, de conformitat amb l'article 84.2 de la Llei 39/2015, d'1 d'octubre, del procediment administratiu comú de les administracions públiques, produeix la terminació del procediment de responsabilitat patrimonial, havent de ser motivada la resolució, i com estableix l'article 21 de l'esmentada llei, assenyalar la circumstància que concórrega en cada cas, amb indicació dels fets produïts i les normes aplicables.  
Vista la proposta de Resolució de 23 de novembre de 2022, de la secretària general administrativa, en la qual es proposa:  
«[...] Procedir a l'arxivament de les sol·licituds de responsabilitat patrimonial en matèria de dependència s'indique a continuació, en l'annex, en haver-se produït la desaparició de l'objecte de la petició formulada [...].»  
Considerant l'article 23.1.e del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, que estableix com a competències de la Sotssecretaria la tramitació dels expedients de responsabilitat patrimonial, i la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans, atribuint en la persona titular de la Sotssecretaria la competència per a resoldre els procediments de responsabilitat patrimonial de la Vicepresidència i Conselleria d'Igualtat i Polítiques Inclusives.  
  
A la vista de tot el que s'ha exposat més amunt, i de conformitat amb la normativa legal esmentada i altra de general i pertinent aplicació, resolc:  
  
Primer.  
Procedir a l'arxivament de les sol·licituds de responsabilitat patrimonial en matèria de dependència que s'indica a continuació, en haver-se produït la desaparició de l'objecte de la petició formulada.  
  
Segon  
Publicar en el Diari Oficial de la Generalitat Valenciana aquesta resolució, amb la indicació que esgota la via administrativa i que en contra podrà interposar-se recurs contenciós administratiu davant el jutjat contenciós administratiu corresponent, de conformitat amb el que s'estableix en els articles 8.2 i 46.1 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats a partir de l'endemà de la publicació d'aquesta resolució. O, potestativament, recurs de reposició davant aquest mateix òrgan, en el termini d'un mes computat en els termes ja exposats, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen interposar qualsevol altre que estimen oportú.  
  
València, 25 de novembre de 2022.- El sotssecretari (p. d. Resolució de 29 de febrer de 2016, DOGV núm. 7736, de 08.03.2016): Daniel Mestre Cañón.